Document ID: 31997R2530

ΚΑΝΟΝΙΣΜΟΣ (ΕΚ) αριθ. 2530/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 για την έκτη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφάνισης της κλασικής πανώλης των χοίρων σε ορισμένες περιοχές παραγωγής της Ισπανίας, θεσπίσθηκαν γι' αυτό το κράτος μέλος έκτακτα μέτρα στήριξης της αγοράς στον τομέα του χοιρείου κρέατος με τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2332/97 (4) 7
ότι πρέπει να αυξηθεί το ελάχιστο βάρος των επιλέξιμων χοιριδίων από 8 σε 10 χιλιόγραμμα και να απλουστευθεί ο καθορισμός της ενίσχυσης για τα χοιρίδια με τη χρησιμοποίηση εβδομαδιαίων τιμών των αγορών της Lιrida και της Segovia 7
ότι είναι σκόπιμο, λόγω της διάρκειας και της συνέχισης των κτηνιατρικών και εμπορικών περιορισμών που θεσπίσθηκαν από τις εθνικές αρχές, να αυξηθεί ο αριθμός των χοίρων προς πάχυνση που δύναται να παραδίδονται στις αρμόδιες αρχές, ώστε να καταστεί δυνατό να συνεχιστούν τα έκτακτα μέτρα κατά τις επόμενες εβδομάδες 7
ότι πρέπει να προσαρμοστεί ο κατάλογος των επιλέξιμων ζωνών που περιλαμβάνονται στο παράρτημα ΙΙ του εν λόγω κανονισμού στη σημερινή κτηνιατρική κατάσταση 7
ότι η ταχεία εφαρμογή των έκτακτων μέτρων στήριξης της αγοράς είναι ένα από τα μέσα για την καταπολέμηση της διάδοσης της κλασικής πανώλης των χοίρων 7 ότι, ως εκ τούτου, δικαιολογείται η εφαρμογή των διατάξεων που προβλέπονται στο άρθρο 1 σημείο 4 του παρόντος κανονισμού από τις 2 Δεκεμβρίου 1997, ώστε να μην υπάρξει παύση των μέτρων στήριξης για τους χοίρους προς πάχυνση των οποίων ο αριθμός που προβλέπεται σήμερα είχε εξαντληθεί την 1η Δεκεμβρίου 1997, και των άλλων διατάξεων από την ημερομηνία της δημοσίευσης του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 913/97 τροποποιείται ως εξής:
1. Στο άρθρο 1 παράγραφος 2, ο όρος «8 χιλιόγραμμα» αντικαθίσταται από τον όρο «10 χιλιόγραμμα».
2. Στο άρθρο 4, η παράγραφος 4 αντικαθίσταται από το ακόλουθο κείμενο:
«4. Η ενίσχυση που προβλέπεται στο άρθρο 1 παράγραφος 2, αναχώρηση από την εκμετάλλευση, για τα χοιρίδια μέσου βάρους ανά παρτίδα ίσου ή μεγαλύτερου από 10 χιλιόγραμμα αλλά μικρότερου από 16 χιλιόγραμμα, υπολογίζεται με βάση την τιμή ανά χιλιόγραμμο των "χοιριδίων Lιrida" της κατηγορίας των 15 χιλιογράμμων, η οποία διαπιστώθηκε στην αγορά "Mercolιrida" για την εβδομάδα που προηγείται της παράδοσης των χοιριδίων στις αρμόδιες αρχές.
Η ενίσχυση που προβλέπεται στο άρθρο 1 παράγραφος 2, αναχώρηση από την εκμετάλλευση, για τα χοιρίδια μέσου βάρους ανά παρτίδα ίσου ή μεγαλύτερου από 16 χιλιόγραμμα, αλλά μικρότερου από 22 χιλιόγραμμα, υπολογίζεται με βάση την τιμή ανά χιλιόγραμμο των χοιριδίων της κατηγορίας 20 χιλιογράμμων "Selecta", η οποία διαπιστώθηκε στην αγορά της Segovia για την εβδομάδα που προηγείται της παράδοσης των χοιριδίων στις αρμόδιες αρχές.»
3. Στο άρθρο 6, προστίθεται η ακόλουθη περίπτωση:
«- ενισχύσεις για τα χοιρίδια που αναφέρονται στο άρθρο 4 παράγραφος 4.»
4. Το παράρτημα Ι αντικαθίσταται από το παράρτημα Ι του παρόντος κανονισμού.
5. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ωστόσο, οι διατάξεις που προβλέπονται στο άρθρο 1 σημείο 4 εφαρμόζονται από τις 2 Δεκεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1997.

Labels: 3
17
18
6